# hanternoz
## Brezhoneg
### Etimologiezh

    Eus hanter ha noz.

### Anv-kadarn

hanternoz /ˌhãn.tɛr.ˈnoːs/ gourel
* Eur e kreiz an noz, etre daou zeiz.
*   * Na piv oc'h a skoit war va dor Da hanternoz o c'houlenn digor ?
*   * Pa oa hanternoz sonet.
* (en hantervoul norzh) Norzh.
** An avel a c'houeze a dreuz-vor hag am c'hase hag am digase euz an hanter-noz d'ar c'hresteiz, hag euz ar c'hresteiz d'an hanter-noz, en eur steki ac'hanoun en eur vont hag en eur zont ouc'h moger an tour. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 134.)
*   * En hanternoz da vourc'h Brasparz n'eo ket heñvel ken doare ar vro. STBJ/14
*   * Ur gêrig koant eo bourc'h Brasparz, gwintet war un dorgenn peuz uhel o sellout, war-zu ar c'hreisteiz, ouzh douaroù Pleiben. STBJ/14
*   * Da c'houde e tistroio an dour tomm-mañ davet an hanternoz war c'horre ar mor...
** Gant-se, e kerz hañv 1909 e c'hoarvezas ganin ober ur vorredadenn blijus kenañ e porzhioù an Hanternoz gant al lestr hobregonet Vérité, kaset eus Toulon da Vrest abalarnour ne oa ket brasoc'h hini egetañ e Bro-C'hall, un dreadnought gwirion anezhañ. — (Jarl Priel, Va Zammig Buhez, Al Liamm, 1954, p. 147.)

#### Gerioù heñvelster

* kreiznoz (1, 2)
* norzh (2)

#### Gerioù enepster

* kreisteiz (1, 2)
* su (2)

#### Deveradoù

* Hanternoz Kozh

#### Krennlavarioù

* Ruzell veure, ruzell noz Glav pe avel d'hanternoz Ruzell veure, ruzell deiz Glav pe avel da greisteiz. — (Jules Gros, Le trésor du breton parlé Troisième Partie, 1974, p. 326.)

#### Troidigezhioù

eur (1)
* alamaneg : Mitternacht
* esperanteg : noktomezo
* galleg : minuit
* saozneg : midnight
roud-avel (2)
* alamaneg : Nord
* esperanteg : nordo
* galleg : nord
* saozneg : north

### Daveoù

Roll an daveoù :
* : Lez-Breizh, in Barzhaz Breizh
* : Ar pilhaouer, in Digor an abadenn, kanaouennoù strollet gant Cheun ar C'hann (1950)
* : Visant Roue, Souezhadennoù kemm an hin, Bremañ, niv. 229, miz Here 2000, p. 20. (lenn ar pennad)